Stadig mange børnefamilier bliver i byerne

Selvom København og Aarhus har flere småbørnsfamilier, der flytter væk, har kommunerne samtidig også flere småbørn, der bliver boende. Hvordan kan det hænge sammen?

Forklaringen er, at indbyggertallet er steget, og der er kommet flere børnefamilier i landets største kommuner, forklarer Curt Lilliegren.

Når der bor flere småbørn i København og Aarhus, er der ganske naturligt også flere børnefamilier, der har mulighed for at flytte til andre kommuner, oplyser direktøren.